অপূর্ব লাল সরকার, আগৈলঝাড়া ॥ ‘অনেক সাধের ময়না আমার বাঁধন কেটে যায়।’ শিল্পী বশির আহম্মেদের গাওয়া সেই বিখ্যাত গান অনুসারে নাম রেখেছে বরিশাল বিভাগীয় বেবীহোমের কর্মকর্তা-কর্মচারীরা। যে শিশু ভূমিষ্ট হবার পর ঠাঁই হওয়ার কথা ছিল মায়ের কোলে, কিন্তু জন্মের পর হত্যার জন্য সেই গর্ভধারিণী কুমারী মা ও নানী তাকে মাটি চাপা দিল জীবন্ত। ‘সত্যের যে মৃত্যু নেই’ এই কথা প্রমাণের জন্য সৃষ্টিকর্তা অলৌকিকভাবে প্রায় দশঘন্টা বাঁচিয়ে রাখলেন মাটি চাপা অবস্থায় নবজাতক শিশুটিকে। ফুটফুটে ময়নাকে গত সোমবার দেখার জন্য বেবীহোমে উৎসুক জনতার ভিড় লেগেই আছে।